Íslandsmet og alþjóðleg met í báðum brautarlengdum voru metin Staðsetning á heimslista í 12. desember 2019 í báðum brautarlengdum var vegin saman Þátttaka í landsliðsverkefnum var metin Árangur í landsliðsverkefnum var metinn Ástundun sundfólksins var metin Íþróttamannsleg framganga sundfólksins var metin Langa brautin gildir 100% og stutta brautin 75% í mati á sundfólkinu Eygló Ósk Gústafsdóttir er 24 ára sundkona úr Sunddeild Fjölnis . Hún náði bestum árangri íslenskra kvenna í sundi á árinu 2019 , samkvæmt útgefnum viðmiðum SSÍ . Eygló Ósk Gústafsdóttir tók þátt í Smáþjóðaleikunum sem haldnir voru í Svartfjallalandi og vann þar til þriggja gullverðlauna í 50m , 100m og 200m baksundi . Eygló Ósk náði þar lágmarki á Heimsmeistaramótið í 50m laug sem haldið var í Gwangju í Suður-Kóreu í júlí . Þar tók hún þátt í 50m og 100m baksundi . Eygló náði einnig lágmörkum á Norðurlandameistaramótið í Færeyjum og Evrópumeistaramótið í 25m laug sem fram fór í Glasgow nú í desember . Hún ákvað að keppa einungis á EM 25 , enda voru mótin haldin nánast á sama tíma . Í Glasgow varð Eygló 24. í 100m baksundi , 18. í 200m baksundi og 23. í 50m baksundi . Að auki var hún hluti íslensku boðsundssveitarinnar sem setti landsmet í 4 x 50 metra skriðsundi á EM 25 . Eygló hefur að eigin sögn verið að ná sér af bakmeiðslum sem hafa hrjáð hana undanfarin misseri og hefur nú nánast náð fullum bata . Hún mun einbeita sér að því næstu mánuði að ná lágmörkum fyrir Ólympíuleikana sem haldnir verða í Tokyo 2020 . Eygló Ósk Gústafsdóttir er ávallt jákvæð í fasi og fús til að miðla sinni reynslu af löngum og farsælun ferli í sundíþróttinni . Hún er því vel að tilnefningunni komin og við hjá SSÍ óskum Eygló Ósk til hamingju með að vera Sundkona ársins 2019 . Sundmaður ársins 2019 er Anton Sveinn McKee Anton Sveinn McKee er 26 ára sundmaður úr Sundfélagi Hafnarfjarðar . Anton býr nú í Vestur-Virginíuríki þar sem hann stundar æfingar en hann tók sér ársleyfi í vinnu og fluttist þangað frá Boston , til að ná hámarksárangri fyrir Ólympíuleikana í Tokyo 2020 . Hann er sundmaður ársins annað árið í röð . Anton Sveinn náði ótrúlega góðum árangri á árinu 2019 . Hann synti á Smáþjóðaleikunum í Svartfjallalandi í maí þar sem hann vann til þriggja gullverðlauna og setti eitt Íslandsmet , á Heimsmeistaramótinu í 50m laug í Gwangju í Suður Kóreu í júlí náði hann í milliriðla í 200m bringusundi og þar náði hann Ólympíulágmarki og bætti tvö Íslandsmet , í 50m og 100m bringusundi . Þá var komið að Evrópumeistaramótinu í 25m laug í Glasgow . Anton setti þar 7 Íslandsmet , 1 norðurlandamet og jafnaði annað , ásamt því setti hann eitt landsmet í boðsundi með Karlaboðsundsveit Íslands . Þá náði hann inn í úrslit í öllum þremur einstaklingsgreinum sínum á mótinu og náði best 4. sæti . Árangur Antons gerir hann að fimmta hraðasta sundmanni heims í 200m bringusundi á árinu 2019 . Anton Sveinn er fyrirmynd í sem og fyrir utan laugina . Hann kemur vel fyrir , hefur sýnt elju við að miðla sinni reynslu til ungs og upprennandi sundfólks og má vera stoltur af sínum afrekum . Hann er því vel að tilnefningunni kominn og við hjá SSÍ óskum Antoni Sveini til hamingju með að vera Sundmaður ársins 2019 .